Edith Ainge

Edith M. Ainge (1873ko irailaren 10a –1948ko urriaren 25a)  Bradford-en Inglaterra-n jaioa eta  AEBetako sufragista eta Silent Sentinels (Jagole isilak) talde aktibistako kidea izan zen. Ainge-k bat egin zuen Alice Paul buru zuen Emakumearen Alderdi Nazionalarekin (NWP), emakumeek AEBetan bozkatzeko eskubidearen alde egiteko; 1920an 19. zuzenketa berrestearekin ezarri zen. Ainge bost bat aldiz atxilotu zuten 1917ko irailetik 1919ko urtarrilera, NWPren protestetan "legez kanpo batzartzeagatik (trafikoa oztopatuz), eta geroago NWPko diruzaina izan zen.

 Sufragioa New York-en 
Ainge-k emakumeen mugimendu sufragistarentzat lan egin zuen New York estatuan 1915ean. New York, New Jersey eta Pennsylvaniako boto-emaileek parte hartu zuten Askatasunaren Zuziaren ekitaldian, eta ekitaldiak antolatu zituzten parte-hartze eta kontzientzia handiagoa biltzeko eta mugimendu sufragistarako eta mitin politikoetarako dirua biltzeko.

 Beldurrezko Gaua 
New York-eko Estatuko Sufragioan lan egin ostean, Ainge New York-era bizitzera joan zen, emakumeen boto nazionalaren eskubidearen alde biltzeko. 1917ko azaroaren 10ean, Edith Ainge eta Eleanor Calnan sufragistak atxilotutako hogeita hamahiru pertsonetatik bi izan ziren, Washington D.C.ko Etxe Zuriaren aurrean protesta egin ondoren. Protesta baketsua izan zen, eta 68 sufragistek 19. Emendakinaren onarpena lortzeko manifestatu ziren. Ainge-k eta Calnanek idazkun hau eraman zuten: “Zenbat denbora ukatu behar zaion emakume bati bere seme-alabak errekrutatzen ari den gobernu batean ahotsa izatea”. Aingek eta beste sufragista batzuek 60 eguneko kartzela-zigorra jaso zuten Okcoquan Workhouse-n, Lorton-en (Virginia), zirkulazioa oztopatzeagatik. Honela deitu zieten: "Legez kanpoko batzarra". Ainge bakartze erregimenean giltzapetu zuten, atxilotuetako asko torturatu egin zituzten, eta "Night of Terror."(Izuaren gaua) deitu diote ekitaldiari.

 1918ko atxiloketa 
Ainge berriro atxilotu zuten Lafayette Square-n manifestatzeagatik, 1918ko abuztuaren 15ean.

 Sua ikusi manifestaldia, 1919 
Watch Fire (Sua ikusi) manifestazioetan, Lafayette Square-n,  NWPko kideek Woodrow Wilson presidentearen diskurtsoen kopiak erre zituzten hautestontzietan. Ainge izan zen bere hautestontzia pizteko lehena. Emakumeak, Ainge barne, berriro atxilotu zituzten.

 Bizitza pertsonala 
Ainge Ingalaterran jaio zen eta AEBetara emigratu zue umetan, 1884an. William Ely Ainge eta Susanna Taylor Ainge gurasoek bederatzi seme-alaba zituzten guztira. Amak Atlantikoa zeharkatu zuen bost seme-alabarekin Edith-ek 9 urte zituenean eta itxuraz aitak bidaia lehenago egin zuen.  Aitak, altzairuzko konpainia garrantzitsu baterako lan egin zuen Ohio-n kontulari eta enpresa zuzendari gisa. Jamestown-eko loturak hasi ziren, bereziki bulego haltzarietan lan egiten zuten Art Metal konpainiarekin,  afiliatu zenean William. 1910eko hamarkadan berak bere  kontabilitate enpresa propioa ireki zuen eta bulegoak bai Jamestown-en, New York eta bai Youngstown-en, Ohio zituen.

1948ko urriaren 25ean Edith Ainge 75 urterekin hil zen eta Jamestown-eko (New York) Lake View Cemetery-n lurperatuta dago.

 Erreferentziak 

 Kanpo estekak 

Kategoria:Ameriketako Estatu Batuetako sufragistak